Kanska BF1 verður seinni. Grizlas: hey tit-sí nýtt forum topic koxls: Nå hví? hj 92: Um fólk eru áhugadi, so mangli eg/vit fólk í ARK at spæla á einum Center servara,. Killing Floor 2 er komið út til PC og PlayStation 4 (eisini PS4 Pro). Tú sært launch trailer niðanfyri. Tað eru nógv, sum hava roynt at spæla EVE Online, men sum simpulthen ikki ordiliga hava klárað at koma gott í gongd. Spælið er nemliga ringt at koma inn í. Men nú kemur kanska ein nýggjur møguleiki til tín at royna at læra spælið. Tað er nemliga blivið free-to-play, soleiðis at tú kanst spæla tað ókeypis, men sjálvandi við ávísum avmarkingum. Tó eru avmarkingarnar ikki so stórar sum tær ofta eru. Tann stórsta er, at ávísar“ skills” eru lástar fyri tær, so tú kanst ikki læra at flúgva tey stórstu og vandamiklastu skipini. Hetta merkir, at tú kanst í frið og náðum royna spælið ókeypis, uttan at hava eitt mánaðarligt gjald sum ger, at tú kansta følir teg pressaða/n til at fáa sum mest burturúr meðan títt hald er aktivt. Hetta er eisini fínt fyri spælarar, sum venda aftur til EVE Online. Tín karakterur kann nemliga koma beint í gongd aftur at spæla, heilt ókeypis. Okkurt bendir á, at eitt Telltale Games spæl er á veg úr Marvel universinum, baserað á filmin Guardians of the Galaxy. Tað varð nemliga funnið á einum lista av spølum í einari sak hjá voice-actors til telduspøl. So sjálvt um spælið ikki er officielt avdúkað, so kunnu vit vænta at tað verður víst fram í nærmastu framtíð. Mekazoo klárar kanska at liva upp til Sonic Spælið sum definerar at blása teg gjøgnum ein bana uppá onga tíð er sjálvandi Sonic, har tú stýrir ikoniska bláa tindasvíninum gjøgnum loops og annað í einum 2D heimi. Nýggja spælið Mekazoo sær út til at vilja geva tær summar av somu upplivingunum. Spælið virkar 2D, men gongur fyri seg í einum lívligum 3D animeraðum heimi. Tú stýrir ikki bert eitt einkult djór, men onkran skapning sum kann skifta millum ymisk djór við ymsum eginleikum, alt eftir hvat situatiónin hevur brúk fyri. Mekazoo er komið út á PlayStation 4, Xbox One og Steam. Tú sært launch trailer niðanfyri. Eitt free-to-play spæl sum hevur yvirlivað leingi eitur Warframe. Spælið kom út í 2013, og er enn eitt væl dámt co-op spæl, har tú berjist í tínari“ warframe” saman við vinum móti hordum av teldustýrdum mótstandarum í einum sci-fi universi. Ein nýggj uppdatering til spælið er júst komin, og hon eitur The War Within. Nýggjar missiónir eru klárar til tín at prøva kreftir á, í spildurnýggjum umhvørvinum við forbetraðum grafikki. Eisini nýggj sløg av mótstandarum standa klárir at knúsa teg sundur. Tú sært trailer fyri The War Within ekspansiónina til Warframe niðanfyri.